title: 2015 m. sausio 27 d. ELPA priežiūros institucijos sprendimas Nr. 30/15/COL, kuriuo, remiantis Europos ekonominės erdvės susitarimo XIII priedo I skyriaus 13c punkte nurodyto teisės akto (2008 m. rugsėjo 24 d. Europos Parlamento ir Tarybos direktyva 2008/68/EB dėl pavojingų krovinių vežimo vidaus keliais) 6 straipsnio 2 dalies a punktu, Lichtenšteino Kunigaikštystės prašymu jai suteikiama teisė taikyti tris nukrypti leidžiančias nuostatas, susijusias su 1998 m. kovo 3 d. Lichtenšteino potvarkio dėl pavojingų krovinių vežimo keliais (Verordnung über den Transport gefährlicher Güter auf der Strasse, VTGGS) 30 straipsniu, 36 straipsnio 2 dalimi ir 5 priedo 1.1.3.6.3 punkto b papunkčiu [2015/1813]

text:
8.10.2015

               LT

               Europos Sąjungos oficialusis leidinys

               L 263/49

         ELPA PRIEŽIŪROS INSTITUCIJOS SPRENDIMAS
   Nr. 30/15/COL
   2015 m. sausio 27 d.
   kuriuo, remiantis Europos ekonominės erdvės susitarimo XIII priedo I skyriaus 13c punkte nurodyto teisės akto (2008 m. rugsėjo 24 d. Europos Parlamento ir Tarybos direktyva 2008/68/EB dėl pavojingų krovinių vežimo vidaus keliais) 6 straipsnio 2 dalies a punktu, Lichtenšteino Kunigaikštystės prašymu jai suteikiama teisė taikyti tris nukrypti leidžiančias nuostatas, susijusias su 1998 m. kovo 3 d. Lichtenšteino potvarkio dėl pavojingų krovinių vežimo keliais (Verordnung über den Transport gefährlicher Güter auf der Strasse, VTGGS) 30 straipsniu, 36 straipsnio 2 dalimi ir 5 priedo 1.1.3.6.3 punkto b papunkčiu [2015/1813]
   ELPA PRIEŽIŪROS INSTITUCIJA,

      atsižvelgdama į EEE susitarimo XIII priedo I skyriaus 13c punkte nurodytą teisės aktą, t. y. 2008 m. rugsėjo 24 d. Europos Parlamento ir Tarybos direktyvą 2008/68/EB dėl pavojingų krovinių vežimo vidaus keliais (toliau – Direktyva),
      suderintą su EEE susitarimu prie jo pridėtu 1 protokolu, ypač į jos 6 ir 9 straipsnius,

   atsižvelgdama į Nuolatinio komiteto sprendimus Nr. 3/12/SC ir Nr. 4/12/SC,
   atsižvelgdama į 2014 m. liepos 16 d. ELPA priežiūros institucijos sprendimą Nr. 295/14/COL (dok. Nr. 710373) pateikti ELPA transporto komitetui priemonių, kurių, atsižvelgdama į Lichtenšteino prašymą, turi imtis ELPA priežiūros institucija, projektą ir suteikti kompetentingam Kolegijos nariui įgaliojimus priimti galutinį sprendimą, jeigu ELPA transporto komitetas vieningai patvirtins sprendimo projektą,
   kadangi:
   1.   PROCEDŪRA

   2013 m. gruodžio 20 d. ELPA priežiūros institucijai adresuotu raštu (dok. Nr. 694300) Lichtenšteino Vyriausybė paprašė leisti taikyti keturias nukrypti leidžiančias nuostatas pagal Direktyvos 6 straipsnio 2 dalies a punktą. Nukrypti leidžiančios nuostatos, kurias Lichtenšteinas prašo leisti taikyti, yra išdėstytos 1998 m. kovo 3 d. potvarkio dėl pavojingų krovinių vežimo keliais (LR 741.621 su paskutiniais pakeitimais) (Verordnung über den Transport gefährlicher Güter auf der Strasse, VTGGS) (toliau – Potvarkis) 29 straipsnyje, 30 straipsnyje, 36 straipsnio 2 dalyje ir 5 priedo 1.1.3.6.3 punkto b papunktyje ir yra susijusios atitinkamai su sprogmenų vežimu, cisternų tikrinimo įmonėmis, specialiu vairuotojų mokymu ir cisternomis statybos vietoje.
   Daugiau paaiškinimų iš Lichtenšteino Vyriausybės buvo gauta neformalių susitikimų metu 2014 m. vasario 20 d. (dok. Nr. 700062), vasario 21 d. (dok. Nr. 700131), kovo 12 d. (dok. Nr. 702345), kovo 27 d. (dok. Nr. 703760), gegužės 9 d. (dok. Nr. 707772), gegužės 14 d. (dok. Nr. 708302) ir gegužės 16 d. (dok. Nr. 708667).
   Pagal 2014 m. kovo 4 d. paslaugų sutartį (dok. Nr. 700047) ELPA priežiūros institucija pavedė bendrovei DNV GL AS (toliau – bendrovė DNV) įvertinti, ar nukrypti leidžiančios nuostatos, kurias prašoma leisti taikyti, atitinka Direktyvos 6 straipsnio 2 dalies a punkte išdėstytus reikalavimus, pirmiausia išnagrinėjant bet kokius galimus ar esamus pavojus, kuriuos gali sukelti nukrypti leidžiančios nuostatos; tai, ar jų poveikis saugumui būtų didesnis, mažesnis ar toks pats; ir, prireikus, nustatyti galimas pavojų mažinančias priemones. 2014 m. balandžio 16 d. bendrovė DNV ELPA priežiūros institucijai pateikė preliminarią ataskaitą (dok. Nr. 706289). 2014 m. gegužės 23 d. bendrovė DNV pateikė galutinę ataskaitą (dok. Nr. 709161).
   Įvertinusi nukrypti leidžiančias nuostatas, kurias Lichtenšteinas prašo taikyti, ELPA priežiūros institucija padarė išvadą, kad tik Potvarkio 30 straipsnio, 36 straipsnio 2 dalies ir 5 priedo 1.1.3.6.3 punkto b papunkčio nuostatos gali būti pripažintos nukrypti leidžiančiomis nuostatomis pagal Direktyvos 6 straipsnio 2 dalies a punkto apibrėžimą, o Potvarkio 29 straipsnis dėl sprogmenų jau pradarytose siuntose negali būti pripažintas nukrypti leidžiančia nuostata (1).
   2014 m. liepos 16 d. ELPA priežiūros institucija ELPA transporto komitetui pateikė trijų priemonių, kurių ji turi imtis atsižvelgdama į Lichtenšteino prašymą leisti taikyti nukrypti leidžiančią nuostatą pagal Direktyvos 6 straipsnio 2 dalies a punktą, projektus (dok. Nr. 706153).
   2014 m. liepos 16 d. ELPA transporto komitetui pateikti priemonių projektai išdėstyti taip:

               1.

               Potvarkio 30 straipsnis, cisternų tikrinimo įmonės:
               ELPA transporto komiteto nuomone, prašymas leisti taikyti nukrypti leidžiančią nuostatą, susijusią su Potvarkio 30 straipsniu dėl cisternų tikrinimo įmonių, turėtų būti patenkintas, jeigu vairuotojai yra baigę mokymus pagal specialią CITEC (2) programą.
               Galiojimo pabaigos data: 2015 m. rugsėjo 26 d.

               2.

               Potvarkio 36 straipsnio 2 dalis, specialus vairuotojų mokymas:
               ELPA transporto komiteto nuomone, prašymas leisti taikyti nukrypti leidžiančią nuostatą turėtų būti atmestas, nebent Lichtenšteino Vyriausybė gali įrodyti, kad BBT (3) teikiami mokymai atitinka ADR (4) mokymus.

               3.

               Potvarkio 5 priedo 1.1.3.6.3 punkto b papunktis, cisternos statybos vietoje:
               ELPA transporto komiteto nuomone, prašymas leisti taikyti nukrypti leidžiančią nuostatą, susijusią su Potvarkio 5 priedo 1.1.3.6.3 punkto b papunkčiu dėl cisternų statybos vietoje, turėtų būti patenkintas, jeigu yra naudojamas dvigubas korpusas.
               Galiojimo pabaigos data: 2015 m. rugsėjo 26 d.

         2014 m. liepos 16 d. raštu (dok. Nr. 716061) ELPA priežiūros institucija informavo ELPA valstybes apie priemonių, kurių turi imtis ELPA transporto komitetas, projektus ir paprašė jų įvertinti Lichtenšteino pranešimą ir ELPA transporto komiteto nuomonės projektą. Taip pat šiuo raštu ELPA priežiūros institucija pasiūlė ELPA transporto komiteto nuomonę priimti taikant rašytinę procedūrą pagal 2012 m. spalio 26 d. ELPA nuolatinio valstybių komiteto sprendimo Nr. 4/2012/SC 1 ir 2 straipsnius. ELPA priežiūros institucija paprašė ELPA valstybių pateikti jai savo pastabas dėl ELPA transporto komiteto nuomonės projekto iki 2014 m. rugpjūčio 25 d.
   2014 m. rugpjūčio 21 d. raštu (dok. Nr. 720223) Norvegijos Vyriausybė informavo ELPA priežiūros instituciją, kad ji neturi jokių komentarų dėl ELPA transporto komiteto nuomonės projekto. 2014 m. rugpjūčio 22 d. raštu (dok. Nr. 719910) Lichtenšteino Vyriausybė pateikė pastabas dėl ELPA transporto komiteto nuomonės projekto. Islandijos Vyriausybė nepateikė jokio atsakymo.
   Atsižvelgusi į gautas pastabas ELPA priežiūros institucija patikslino ir iš dalies pakeitė nuomonės projektą, anksčiau pateiktą ELPA transporto komitetui pagal 2014 m. liepos 16 d. Sprendimą Nr. 295/14/COL. ELPA priežiūros institucija taip pat patikslino nukrypti leidžiančios nuostatos trukmę pagal Direktyvos 6 straipsnio 3 dalį. Patikslintame ir iš dalies pakeistame nuomonės projekte ELPA priežiūros institucija pripažino, kad nukrypti leidžiančios nuostatos, kurias prašoma leisti taikyti, turėtų būti taikomos be papildomų sąlygų.
   2014 m. lapkričio 24 d. raštu (dok. Nr. 730389) ELPA priežiūros institucija pateikė patikslintą ir iš dalies pakeistą nuomonės projektą ELPA transporto komitetui ir paprašė ELPA valstybių iki 2014 m. gruodžio 12 d. darbo dienos pabaigos pateikti jai savo pastabas dėl patikslinto ir iš dalies pakeisto ELPA transporto komiteto nuomonės projekto.
   2014 m. gruodžio 5 d. raštu (dok. Nr. 731864) Lichtenšteino Vyriausybė informavo ELPA priežiūros instituciją, kad ji daugiau neturi jokių pastabų ir paprašė jos vadovautis ELPA transporto komiteto pasiūlymais ir patvirtinti nukrypti leidžiančias nuostatas, kurias prašoma leisti taikyti. 2014 m. gruodžio 11 d. raštu (dok. Nr. 732607) Norvegijos Vyriausybė informavo ELPA priežiūros instituciją, kad ji neturi jokių komentarų dėl ELPA transporto komiteto nuomonės projekto. Islandijos Vyriausybė nepateikė jokio atsakymo.
   2.   VERTINIMAS

   Atsižvelgdama į Lichtenšteino Vyriausybės pastabose dėl 2014 m. rugpjūčio 22 d. nuomonės projekto pateiktus paaiškinimus ir naują informaciją, ELPA priežiūros institucija padarė išvadą, kad turėtų būti leista taikyti visas tris nukrypti leidžiančias nuostatas, išdėstytas Potvarkio 30 straipsnyje, 36 straipsnio 2 dalyje ir 5 priedo 1.1.3.6.3 punkto b papunktyje.
   Kalbant apie prašymą leisti taikyti pirmą nukrypti leidžiančią nuostatą, Lichtenšteino Vyriausybė 2014 m. rugpjūčio 22 d. raštu paaiškino, kad visi Lichtenšteino cisternų tikrinimo įmonių, veikiančių pagal VTTGS 30 straipsnio sąlygas, vairuotojai privalo baigti trijų savaičių trukmės CITEC mokymus, apimančius saugumo ir aplinkos aspektus, susijusius su jų profesine veikla. Lichtenšteino Vyriausybė taip pat patikslino, kad kiekvienas Lichtenšteino cisternų tikrinimo įmonės vairuotojas turi vadinamąjį Šveicarijos Konfederacijos cisternų apsaugos specialisto sertifikatą (Spezialist/-in für Tanksicherheit mit eidgenössischem Fachausweis). Taigi, kadangi vairuotojai yra baigę specialius CITEC mokymus, nukrypti leidžianti nuostata pavojaus saugumui nekelia. Todėl, ELPA priežiūros institucijos nuomone, prašymas leisti taikyti nukrypti leidžiančią nuostatą, susijusią su Potvarkio 30 straipsniu, turėtų būti patenkintas.
   Kalbant apie prašymą leisti taikyti antrą nukrypti leidžiančią nuostatą, Lichtenšteino Vyriausybė 2014 m. rugpjūčio 22 d. raštu pateikė naujos informacijos, pagrindžiančios jos požiūrį, kad BBT pažymėjimas atitinka ADR vairuotojų mokymus. Taigi ELPA priežiūros institucija mano, kad šios papildomos informacijos užtenka tokiai atitikčiai įrodyti, kadangi BBT pažymėjimą įgiję vairuotojai turi teisę vežti krovinius, priklausančius ADR 1 klasei, o mokymai, skirti BBT pažymėjimui gauti, apima visus tiesiogiai susijusius tokių krovinių vežimui būtinus aspektus.
   Galiausiai, kalbant apie prašymą leisti taikyti trečią nukrypti leidžiančią nuostatą, Lichtenšteino Vyriausybė 2014 m. rugpjūčio 22 d. rašte pateiktomis pastabomis patvirtino, kad minėtos cisternos statybos vietoje turi dvigubą korpusą – jos susideda iš vidinės cisternos ir uždaro išorinio surenkamojo bako (kaip apibrėžta VTGGS 5 priedo 6.14.1.1 punkte). Todėl, ELPA priežiūros institucijos nuomone, taip pat turėtų būti patenkintas prašymas leisti taikyti nukrypti leidžiančią nuostatą, susijusią su Potvarkio 5 priedo 1.1.3.6.3 punkto b papunkčiu.
   Apibendrinant, ELPA priežiūros institucija mano, kad suteikus teisę taikyti šias nukrypti leidžiančias nuostatas saugumas nenukentės ir kad šie trys prašymai leisti taikyti nukrypti leidžiančias nuostatas atitinka Direktyvos 6 straipsnio 2 dalies a punkto sąlygas. Todėl turėtų būti leista taikyti nukrypti leidžiančias nuostatas, išdėstytas Potvarkio 30 straipsnyje, 36 straipsnio 2 dalyje ir 5 priedo 1.1.3.6.3 punkto b papunktyje. Taigi, remdamasi Direktyvos 6 straipsnio 2 dalies a punktu, ELPA priežiūros institucija suteikia teisę taikyti nukrypti leidžiančias nuostatas, kaip prašyta. Nukrypti leidžiančios nuostatos galioja 6 metus, kaip numatyta Direktyvos 6 straipsnio 3 dalyje. Remdamasi Direktyvos 6 straipsnio 4 dalimi, ELPA priežiūros institucija gali atnaujinti suteiktą leidimą.
   Dėl šių priežasčių ELPA priežiūros institucija, remdamasi EEE susitarimo XIII priedo I skyriaus 13c punkte nurodyto teisės akto (2008 m. rugsėjo 24 d. Europos Parlamento ir Tarybos direktyva 2008/68/EB dėl pavojingų krovinių vežimo vidaus keliais), suderinto su EEE susitarimu prie jo pridėtu 1 protokolu, 6 straipsniu,
   PRIĖMĖ ŠĮ SPRENDIMĄ:
   1 straipsnis
   Lichtenšteino Kunigaikštystės prašymu jai suteikiama teisė taikyti nukrypti leidžiančias nuostatas, susijusias su 1998 m. kovo 3 d. Lichtenšteino potvarkio dėl pavojingų krovinių vežimo keliais (Verordnung über den Transport gefährlicher Güter auf der Strasse, VTGGS) 30 straipsniu, 36 straipsnio 2 dalimi ir 5 priedo 1.1.3.6.3 punkto b papunkčiu.
   2 straipsnis
   Šio sprendimo 1 straipsnyje nustatytos nukrypti leidžiančios nuostatos pagal EEE susitarimo 1 protokolo 6 punktą skelbiamos Europos Sąjungos oficialiojo leidinio EEE skyriuje ir EEE priede.
   3 straipsnis
   Šio sprendimo 1 straipsnyje nustatytos nukrypti leidžiančios nuostatos galioja 6 metus.
   4 straipsnis
   Šis sprendimas skirtas Lichtenšteino Kunigaikštystei ir įsigalioja apie jį pranešus šiai valstybei.
   5 straipsnis
   Šis sprendimas yra autentiškas anglų kalba.

      Priimta Briuselyje 2015 m. sausio 27 d.

            ELPA priežiūros institucijos vardu

         Helga JÓNSDÓTTIR

            Kolegijos narė

         Xavier LEWIS

            Direktorius

      (1)  Nuoroda į Sprendime Nr. 295/14/COL pateiktą vertinimą.

      (2)  CITEC – Šveicarijos vandens apsaugos ir cisternų saugumo asociacija (Association pour la protection des eaux et la sécurité des citernes).

      (3)  BBT – Šveicarijos federalinis profesinio rengimo ir technologijų biuras (Bundesamt für Berufsbildung und Technologie).

      (4)  ADR – Europos sutartis dėl pavojingų krovinių tarptautinių vežimų keliais.


title: 2003 m. spalio 16 d. Valstybių narių, kurių valiuta yra euras, vyriausybių sprendimas, priimtas bendru sutarimu valstybės arba vyriausybės vadovų lygiu skiriantis Europos centrinio banko pirmininką

text:
Svarbus teisinis pranešimas

|

42003D0767

Oficialusis leidinys L 277 , 28/10/2003 p. 0016 - 0016

		Valstybių narių, kurių valiuta yra euras, vyriausybių Sprendimas, priimtas bendru sutarimu valstybės arba vyriausybės vadovų lygiu2003 m. spalio 16 d.skiriantis Europos centrinio banko pirmininką(2003/767/EB)EUROPOS BENDRIJOS VALSTYBIŲ NARIŲ, KURIŲ VALIUTA YRA EURAS, VALSTYBĖS ARBA VYRIAUSYBĖS VADOVAI,atsižvelgdami į Europos bendrijos steigimo sutartį, ypač į jos 112 straipsnio 2 dalies b punktą ir 122 straipsnio 4 dalį, taip pat į Protokolo dėl Europos centrinių bankų sistemos ir Europos centrinio banko statuto 11.2 straipsnį ir 43.3 straipsnį,atsižvelgdami į Tarybos rekomendaciją [1],atsižvelgdami į Europos Parlamento nuomonę [2],atsižvelgdami į Europos centrinio banko Valdančiosios tarybos nuomonę [3],kadangi:(1) p. Wim Duisenberg, Europos centrinio banko pirmininkas, savo 2003 m. sausio 9 d. laiške Europos Sąjungos Tarybos Generaliniam Sekretoriui paskelbė apie savo ketinimą atsistatydinti iš Banko pirmininko pareigų nuo 2003 m. liepos 9 d.(2) 2003 m. balandžio 17 d. laiške Europos Vadovų Tarybos pirmininkui p. Wim Duisenberg sutiko toliau eiti šias pareigas, kol bus paskirtas jų perėmėjas,NUSPRENDĖ:1 straipsnisEuropos centrinio banko pirmininku aštuonerių metų kadencijai nuo 2003 m. lapkričio 1 d. skiriamas p. Jean-Claude TRICHET, priėmus p. Wim Duisenberg atsistatydinimą ir tą dieną jam įsigaliojus.2 straipsnisŠis sprendimas skelbiamas Europos Sąjungos oficialiajame leidinyje.Priimta Briuselyje, 2003 m. spalio 16 d.PirmininkasS. Berlusconi[1] OL L 181, 2003 7 19, p. 45.[2] 2003 m. rugsėjo 23 d. nuomonė (dar nepaskelbta Oficialiajame leidinyje).[3] OL C 187, 2003 8 7, p. 16.--------------------------------------------------


title: 2016 m. gegužės 12 d. Tarybos sprendimas (ES) 2016/853 dėl Partnerystės ir bendradarbiavimo susitarimo, kuriuo nustatoma Europos Bendrijų bei jų valstybių narių ir Turkmėnistano partnerystė, protokolo, kuriuo atsižvelgiama į Bulgarijos Respublikos, Čekijos Respublikos, Estijos Respublikos, Kroatijos Respublikos, Kipro Respublikos, Latvijos Respublikos, Lietuvos Respublikos, Vengrijos, Maltos Respublikos, Lenkijos Respublikos, Rumunijos, Slovėnijos Respublikos ir Slovakijos Respublikos įstojimą į Europos Sąjungą, pasirašymo Europos Sąjungos bei jos valstybių narių vardu

text:
31.5.2016

               LT

               Europos Sąjungos oficialusis leidinys

               L 142/3

         TARYBOS SPRENDIMAS (ES) 2016/853
   2016 m. gegužės 12 d.
   dėl Partnerystės ir bendradarbiavimo susitarimo, kuriuo nustatoma Europos Bendrijų bei jų valstybių narių ir Turkmėnistano partnerystė, protokolo, kuriuo atsižvelgiama į Bulgarijos Respublikos, Čekijos Respublikos, Estijos Respublikos, Kroatijos Respublikos, Kipro Respublikos, Latvijos Respublikos, Lietuvos Respublikos, Vengrijos, Maltos Respublikos, Lenkijos Respublikos, Rumunijos, Slovėnijos Respublikos ir Slovakijos Respublikos įstojimą į Europos Sąjungą, pasirašymo Europos Sąjungos bei jos valstybių narių vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį, 207 ir 209 straipsnius kartu su 218 straipsnio 5 dalimi,
   atsižvelgdama į 2003 m. Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo aktą, ypač į jo 6 straipsnio 2 dalį,
   atsižvelgdama į 2005 m. Bulgarijos Respublikos ir Rumunijos stojimo aktą, ypač į jo 6 straipsnio 2 dalį,
   atsižvelgdama į 2011 m. Kroatijos Respublikos stojimo aktą, ypač į jo 6 straipsnio 2 dalį,
   atsižvelgdama į Europos Komisijos pasiūlymą,
   kadangi:

               (1)

               pagal 2003 m., 2005 m. ir 2011 m. stojimo aktų 6 straipsnio 2 dalį, dėl prisijungimo prie valstybių narių bei Sąjungos ir trečiųjų šalių arba tarptautinių organizacijų pasirašyto arba sudaryto susitarimo susitariama sudarant to susitarimo protokolą. Pagal tą straipsnį tokiam prisijungimui turi būti taikoma supaprastinta procedūra, pagal kurią Taryba, vieningai veikdama valstybių narių vardu, ir atitinkamas trečioji šalis turi sudaryti protokolą;

               (2)

               2003 m. gruodžio 8 d. Taryba įgaliojo Komisiją Bendrijų bei jų valstybių narių vardu pradėti derybas su Turkmėnistanu siekiant sudaryti Partnerystės ir bendradarbiavimo susitarimo, kuriuo nustatoma Europos Bendrijų bei jų valstybių narių ir Turkmėnistano partnerystė (toliau – Susitarimas), protokolą, kuriuo atsižvelgiama į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą;

               (3)

               2006 m. spalio 23 d. Taryba įgaliojo Komisiją Europos Bendrijų bei jų valstybių narių vardu pradėti derybas su Turkmėnistanu siekiant sudaryti Susitarimo protokolą, kuriuo atsižvelgiama į Bulgarijos Respublikos ir Rumunijos įstojimą į Sąjungą;

               (4)

               2012 m. rugsėjo 14 d. Taryba įgaliojo Komisiją pradėti derybas dėl Sąjungos arba Sąjungos bei jos valstybių narių ir vienos ar kelių trečiųjų šalių arba tarptautinių organizacijų pasirašytų arba sudarytų susitarimų pritaikymo, siekiant atsižvelgti į Kroatijos Respublikos įstojimą į Sąjungą;

               (5)

               derybos su Turkmėnistanu buvo sėkmingai užbaigtosparafavus Susitarimo protokolą, kuriuo atsižvelgiama į Bulgarijos Respublikos, Čekijos Respublikos, Estijos Respublikos, Kroatijos Respublikos, Kipro Respublikos, Latvijos Respublikos, Lietuvos Respublikos, Vengrijos, Maltos Respublikos, Lenkijos Respublikos, Rumunijos, Slovėnijos Respublikos ir Slovakijos Respublikos įstojimą į Europos Sąjungą (toliau – Protokolas);

               (6)

               Protokolas turėtų būti pasirašytas Sąjungos ir jos valstybių narių vardu,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos bei jos valstybių narių vardu pasirašyti Partnerystės ir bendradarbiavimo susitarimo, kuriuo nustatoma Europos Bendrijų bei jų valstybių narių ir Turkmėnistano partnerystė, protokolą, kuriuo atsižvelgiama į Bulgarijos Respublikos, Čekijos Respublikos, Estijos Respublikos, Kroatijos Respublikos, Kipro Respublikos, Latvijos Respublikos, Lietuvos Respublikos, Vengrijos, Maltos Respublikos, Lenkijos Respublikos, Rumunijos, Slovėnijos Respublikos ir Slovakijos Respublikos įstojimą į Europos Sąjungą, su sąlyga, kad tas Protokolas (1) bus sudarytas.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos ir jos valstybių narių vardu pasirašyti Protokolą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. gegužės 12 d.

            Tarybos vardu

            Pirmininkė

         F. MOGHERINI

      (1)  Protokolo tekstas bus paskelbtas kartu su sprendimu dėl jo sudarymo.


title: 2016 m. rugpjūčio 4 d. Tarybos sprendimas (BUSP) 2016/1341, kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai

text:
5.8.2016

               LT

               Europos Sąjungos oficialusis leidinys

               L 212/116

         TARYBOS SPRENDIMAS (BUSP) 2016/1341
   2016 m. rugpjūčio 4 d.
   kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2013 m. balandžio 22 d. Taryba priėmė Sprendimą 2013/183/BUSP (1), kuriuo buvo pakeistas Sprendimas 2010/800/BUSP (2) ir, inter alia, įgyvendinamos Jungtinių Tautų Saugumo Tarybos rezoliucijos (toliau – JT ST rezoliucijos) 1718 (2006), 1874 (2009), 2087 (2013) ir 2094 (2013);

               (2)

               2016 m. kovo 2 d. JT Saugumo Taryba priėmė JT ST rezoliuciją 2270 (2016), kurioje numatomos naujos priemonės Korėjos Liaudies Demokratinei Respublikai;

               (3)

               2016 m. kovo 31 d. Taryba priėmė Sprendimą (BUSP) 2016/476 (3), kuriuo šios priemonės įgyvendinamos;

               (4)

               2016 m. gegužės 27 d. Taryba priėmė Sprendimą (BUSP) 2016/849 (4), kuriuo buvo pakeistas Sprendimas 2013/183/BUSP ir, inter alia, įgyvendinamos JT ST rezoliucijos 1718 (2006), 1874 (2009), 2087 (2013), 2094 (2013) ir 2270 (2016);

               (5)

               JT ST rezoliucijoje 2270 (2016) nurodytos papildomos prekės, kurių atžvilgiu taip pat taikomi draudimai perduoti, įsigyti ir teikti techninę pagalbą. Pagal JT ST rezoliucijos 1718 (2006) 12 punktą įsteigtas komitetas apsvarstė su masinio naikinimo ginklais susijusių objektų, medžiagų, įrangos, prekių ir technologijų, kuriuos reikia identifikuoti ir apibrėžti kaip didesnės rizikos prekes, sąrašą;

               (6)

               be to, Taryba mano, kad draudimas į uostus įplaukti laivams, kuriuos nuosavybės teise valdo ar eksploatuoja KLDR arba kurie turi KLDR įgulą, turėtų taip būti taikomas laivams, plaukiojantiems su KLDR vėliava;

               (7)

               šiame sprendime numatytoms priemonėms įgyvendinti reikia tolesnių Sąjungos veiksmų;

               (8)

               todėl Sprendimas (BUSP) 2016/849 turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas (BUSP) 2016/849 iš dalies keičiamas taip:

               1)

               1 straipsnio 1 dalies b punktas pakeičiamas taip:

                           „b)

                           visus objektus, medžiagas, įrangą, prekes ir technologijas, kuriuos, vadovaudamiesi JT ST rezoliucijos 1718 (2006) 8 punkto a papunkčio ii įtrauka, JT ST rezoliucijos 2087 (2013) 5 punkto b papunkčiu, JT ST rezoliucijos 2094 (2013) 20 punktu ir JT ST rezoliucijos 2270 (2016) 25 punktu, nustatė JT Saugumo Taryba arba pagal JT ST rezoliucijos 1718 (2006) 12 punktą įsteigtas komitetas (toliau – Sankcijų komitetas) ir kuriais galėtų būti prisidedama prie KLDR vykdomų branduolinių, balistinių raketų ar kitų masinio naikinimo ginklų programų;“.

               2)

               18 straipsnio 1 dalis pakeičiama taip:
               „1.   Valstybės narės draudžia į jų juostus įplaukti laivams, kuriuos nuosavybės teise valdo ar eksploatuoja KLDR, kurie turi KLDR įgulą arba kurie plaukioja su KLDR vėliava.“

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. rugpjūčio 4 d.

            Tarybos vardu

            Pirmininkas

         M. LAJČÁK

      (1)  2013 m. balandžio 22 d. Tarybos sprendimas 2013/183/BUSP dėl ribojamųjų priemonių Korėjos Liaudies Demokratinei Respublikai, kuriuo panaikinamas Sprendimas 2010/800/BUSP (OL L 111, 2013 4 23, p. 52).

      (2)  2010 m. gruodžio 22 d. Tarybos sprendimas 2010/800/BUSP dėl ribojamųjų priemonių Korėjos Liaudies Demokratinei Respublikai, kuriuo panaikinama Bendroji pozicija 2006/795/BUSP (OL L 341, 2010 12 23, p. 32).

      (3)  2016 m. kovo 31 d. Tarybos sprendimas (BUSP) 2016/476, kuriuo iš dalies keičiamas Sprendimas 2013/183/BUSP dėl ribojamųjų priemonių Korėjos Liaudies Demokratinei Respublikai (OL L 85, 2016 4 1, p. 38).

      (4)  2016 m. gegužės 27 d. Tarybos sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai, kuriuo panaikinamas Sprendimas 2013/183/BUSP (OL L 141, 2016 5 28, p. 79).


title: 2014 m. kovo 27 d. Komisijos sprendimas kuriuo pagal Reglamentą (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos, Nyderlandų organizacija „Control Union Certification B.V.“ pripažįstama stebėsenos organizacija

text:
8.4.2014

               LT

               Europos Sąjungos oficialusis leidinys

               C 103/11

         KOMISIJOS SPRENDIMAS
   2014 m. kovo 27 d.
   kuriuo pagal Reglamentą (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos, Nyderlandų organizacija „Control Union Certification B.V.“ pripažįstama stebėsenos organizacija
   (2014/C 103/07)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. spalio 20 d. Reglamentą (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus (1), pareigos, ypač į jo 8 straipsnio 3 dalį,
   kadangi:

               (1)

               2012 m. birželio 6 d. Europos Komisija gavo Nyderlandų organizacijos „Control Union Certification B.V.“ paraišką dėl pripažinimo, kurioje ji pareiškė, kad ketina veikti kaip stebėsenos organizacija visose valstybėse narėse;

               (2)

               Europos Komisija patvirtino, kad paraišką gavo 2012 m. birželio 6 d.;

               (3)

               2012 m. spalio 31 d., remdamasi 2012 m. vasario 23 d. Komisijos deleguotojo reglamento (ES) Nr. 363/2012 dėl procedūrinių stebėsenos organizacijų pripažinimo ir jų pripažinimo atšaukimo taisyklių, nustatytų 2010 m. spalio 20 d. Europos Parlamento ir Tarybos reglamente (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos (2), 2 straipsnio 5 dalimi, Europos Komisija išsiuntė paraišką aptarti atitinkamoms valstybėms narėms. Per reglamente nustatytą vieno mėnesio terminą gauta pastabų iš Vokietijos, Prancūzijos, Švedijos ir Nyderlandų;

               (4)

               2013 m. sausio 30 d. e. laišku pagal Reglamento (ES) Nr. 363/2012 3 straipsnį pareiškėjo paprašyta pateikti papildomos informacijos;

               (5)

               2013 m. vasario 25 d. pareiškėjas pateikė papildomos informacijos ir pataisytą paraišką;

               (6)

               2013 m. kovo 14 d. Briuselyje įvyko Komisijos iniciatyvinės grupės, įsteigtos stebėsenos organizacijų paraiškoms vertinti, posėdis, per kurį pareiškėjas pats pristatė savo paraišką;

               (7)

               2013 m. balandžio 5 d. e. laišku pagal Reglamento (ES) Nr. 363/2012 3 straipsnį pareiškėjo paprašyta pateikti papildomos informacijos ir paaiškinimų;

               (8)

               2013 m. gegužės 3 d. pareiškėjas pateikė papildomos informacijos ir paaiškinimus;

               (9)

               trečiasis prašymas pateikti papildomos informacijos ir paaiškinimų pagal Reglamento (ES) Nr. 363/2012 3 straipsnį pareiškėjui buvo išsiųstas 2013 m. liepos 18 d. e. laišku;

               (10)

               pareiškėjas atsakė į klausimus ir pateikė prašomą papildomą informaciją 2013 m. rugsėjo 3 d. e. laišku;

               (11)

               galutinis prašymas pateikti papildomos informacijos ir paaiškinimų pagal Reglamento (ES) Nr. 363/2012 3 straipsnį pareiškėjui buvo išsiųstas 2013 m. gruodžio 4 d. e. laišku;

               (12)

               pareiškėjas atsakė į klausimus ir pateikė atitinkamą informaciją atsakymams pagrįsti 2013 m. gruodžio 4 d. e. laišku;

               (13)

               2013 m. gruodžio 19 d., remdamasi visais pareiškėjo pateiktais dokumentais, iniciatyvinė grupė padarė išvadą, kad paraiška atitinka Reglamento (ES) Nr. 995/2010 8 straipsnio 2 dalyje nustatytus reikalavimus ir kad Komisija pareiškėją galėtų pripažinti stebėsenos organizacija;

               (14)

               remdamasi visais pateiktais patvirtinamaisiais dokumentais, Europos Komisija įvertino, ar pareiškėjas atitinka Reglamento (ES) Nr. 995/2010 8 straipsnio 2 dalyje nustatytus reikalavimus, ir mano, kad Nyderlandų organizacija „Control Union Certification B.V.“, registruota adresu Meeuwenlaan 4–6, 8011 BZ Zwolle, atitinka Reglamento (ES) Nr. 995/2010 8 straipsnio 2 dalies reikalavimus,

         NUSPRENDĖ:
   1 straipsnis
   Pagal Reglamento (ES) Nr. 995/2010 8 straipsnio 3 dalį Nyderlandų organizacija „Control Union Certification B.V.“, registruota adresu Meeuwenlaan 4–6, 8011 BZ Zwolle, pripažįstama stebėsenos organizacija.
   2 straipsnis
   Aplinkos generalinio direktorato generaliniam direktoriui pavedama užtikrinti, kad apie šį sprendimą būtų pranešta pareiškėjui ir visų valstybių narių kompetentingoms institucijoms ir kad šis sprendimas būtų nedelsiant paskelbtas Komisijos interneto svetainėje.

      Priimta Briuselyje 2014 m. kovo 27 d.

            Komisijos vardu

         Janez POTOČNIK

            Komisijos narys

      (1)  OL L 295, 2010 11 12, p. 23.

      (2)  OL L 115, 2012 4 27, p. 12.


title: 2010/311/: 2010 m. birželio 3 d. Tarybos sprendimas dėl Regionų komiteto Italijai atstovaujančių šešių narių ir Italijai atstovaujančių keturių pakaitinių narių skyrimo

text:
8.6.2010

               LT

               Europos Sąjungos oficialusis leidinys

               L 140/26

         TARYBOS SPRENDIMAS
   2010 m. birželio 3 d.
   dėl Regionų komiteto Italijai atstovaujančių šešių narių ir Italijai atstovaujančių keturių pakaitinių narių skyrimo
   (2010/311/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Italijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES ir 2010/29/ES dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d. (1)

               (2)

               Pasibaigus Agazio LOIERO, Antonio BASSOLINO, Massimo PINESCHI, Mercedes BRESSO, Claudio BURLANDO ir Claudio MARTINI įgaliojimams tapo laisvos šešios Regionų komiteto narių vietos. Pasibaigus Maria Giuseppina MUZZARELLI, Sante ZUFFADA ir Maria Rita LORENZETTI įgaliojimams tapo laisvos trys Regionų komiteto pakaitinių narių vietos. Paskyrus Gianfranco VITAGLIANO Regionų komiteto nariu tampa laisva viena pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui – iki 2015 m. sausio 25 d., į Regionų komitetą skiriami:

               a)

               nariais:

                           —

                           Giuseppe SCOPELLITI, Presidente Regione Calabria,

                           —

                           Gianfranco VITAGLIANO, Assessore Regione Molise,

                           —

                           Renata POLVERINI, Presidente Regione Lazio,

                           —

                           Roberto COTA, Presidente Regione Piemonte,

                           —

                           Mercedes BRESSO, Consigliere Regione Piemonte,

                           —

                           Catiuscia MARINI, Presidente Regione Umbria,

                     ir

               b)

               pakaitiniais nariais:

                           —

                           Simonetta SALIERA, Vice Presidente Regione Emilia Romagna,

                           —

                           Paolo Valentini PUCCITELLI, Consigliere Regione Lombardia,

                           —

                           Stefano CALDORO, Presidente Regione Campania,

                           —

                           Enrico ROSSI, Presidente Regione Toscana.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2010 m. birželio 3 d.

            Tarybos vardu

            Pirmininkas

         A. PÉREZ RUBALCABA

      (1)  OL L 348, 2009 12 29, p. 22 ir OL L 12, 2010 1 19, p. 11.


title: 2006 m. birželio 7 d.  Tarybos sprendimas 2006/448/BUSP, dėl Europos Sąjungos ir Indonezijos Vyriausybės susitarimo pasikeičiant laiškais dėl Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) ir jos personalo užduočių, statuso, privilegijų ir imunitetų galiojimo pratęsimo

text:
30.6.2006

               LT

               Europos Sąjungos oficialusis leidinys

               L 176/107

         TARYBOS SPRENDIMAS 2006/448/BUSP
   2006 m. birželio 7 d.
   dėl Europos Sąjungos ir Indonezijos Vyriausybės susitarimo pasikeičiant laiškais dėl Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) ir jos personalo užduočių, statuso, privilegijų ir imunitetų galiojimo pratęsimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2006 m. vasario 27 d. Taryba priėmė Bendruosius veiksmus 2006/202/BUSP, iš dalies keičiančius ir pratęsiančius Bendruosius veiksmus 2005/643/BUSP dėl Europos Sąjungos stebėjimo misijos Ačehe, Indonezijoje (Stebėjimo misija Ačehe – SMA) (1) 3 mėnesių laikotarpiui iki 2006 m. birželio 15 d.

               (2)

               Be to, tą dieną Taryba priėmė Sprendimą 2006/201/BUSP (2) dėl Europos Sąjungos ir Indonezijos Vyriausybės susitarimo pasikeičiant laiškais dėl Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) ir jos personalo užduočių, statuso, privilegijų ir imunitetų galiojimo pratęsimo 3 mėnesiams.

               (3)

               2006 m. gegužės mėn. 5 d. Indonezijos Vyriausybė paprašė Europos Sąjungos pratęsti Stebėjimo misijos Ačehe įgaliojimus dar 3 mėnesiams.

               (4)

               2005 m. rugsėjo 14 d. Indonezijos Vyriausybės užsienio reikalų ministro laiške ir prieduose dėl Stebėjimo misijos Ačehe (SMA) ir jos personalo užduočių, statuso, privilegijų ir imunitetų bei 2005 m. spalio 3 d. generalinio sekretoriaus-vyriausiojo įgaliotinio atsakyme nurodyta, kad Susitarimas abipusiu sutarimu gali būti pratęstas iki šešių mėnesių trukmės laikotarpiui (3).

               (5)

               Susitarimo pasikeičiant laiškais galiojimo termino pratęsimas 3 mėnesiams iki 2006 m. rugsėjo 15 d. turėtų būti patvirtintas Europos Sąjungos vardu,

         NUSPRENDĖ:
   1 straipsnis
   Sąjungos vardu patvirtinamas Europos Sąjungos ir Indonezijos Vyriausybės susitarimo pasikeičiant laiškais dėl Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) ir jos personalo užduočių, statuso, privilegijų ir imunitetų galiojimo pratęsimas 3 mėnesių laikotarpiui iki 2006 m. rugsėjo 15 d.
   Prie šio sprendimo pridedamas Susitarimo pasikeičiant laiškais, kuriame pritariama tokiam pratęsimui, tekstas.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Europos Sąjungą įpareigojantį Susitarimą pasikeičiant laiškais (4).
   3 straipsnis
   Šis sprendimas skelbiamas Europos Sąjungos oficialiajame leidinyje.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge, 2006 m. birželio 7 d.

            Tarybos vardu

            Pirmininkas

         K.-H. GRASSER

      (1)  OL L 71, 2006 3 10, p. 57.

      (2)  OL L 71, 2006 3 10, p. 53.

      (3)  OL L 288, 2005 10 29, p. 60.

      (4)  Tarybos Generalinis sekretoriatas Europos Sąjungos oficialiajame leidinyje paskelbs Susitarimo įsigaliojimo datą.
    ---documentbreak---

               30.6.2006

               LT

               Europos Sąjungos oficialusis leidinys

               L 176/108

         VERTIMAS
   PASIKEITIMAS LAIŠKAIS
   dėl Europos Sąjungos ir Indonezijos Vyriausybės susitarimo pasikeičiant laiškais dėl Europos Sąjungos stebėjimo misijos Ačehe (Indonezija) (Stebėjimo misija Ačehe – SMA) ir jos personalo užduočių, statuso, privilegijų ir imunitetų galiojimo pratęsimo
   Džakarta, 2006 m. gegužės 5 d.
   Jūsų Prakilnybe,
   Indonezijos Respublikos Vyriausybės vardu norėčiau pareikšti padėką Europos Sąjungai už jos dalyvavimą Stebėjimo misijoje Ačehe (SMA) ir už jos reikšmingus darbus, atliktus pradėjus misiją Nangro Ačeho Darusalamo (NAD) provincijoje.
   Šia proga turiu garbę atkreipti dėmesį į 2005 m. rugsėjo 14 d. Indonezijos užsienio reikalų ministro ad interim laišką bei jo priedus ir į Jūsų 2005 m. spalio 3 d. laišką bei jo priedus, susijusius su Stebėjimo misijos Ačeche (SMA) užduotimis, statusu, privilegijomis ir imunitetais, bei į 2006 m. vasario 13 d. Indonezijos Respublikos užsienio reikalų ministro laišką ir į Jūsų 2006 m. vasario 28 d. atsakymą dėl Europos Sąjungos buvimo NAD provincijoje pratęsimo iki 2006 m. birželio 15 d.
   Dėl to turiu garbę pranešti Jums apie Indonezijos Respublikos Vyriausybės sprendimą, kuriuo Europos Sąjungos dar kartą prašoma pratęsti jos buvimą NAD provincijoje laikotarpiui nuo 2006 m. birželio 16 d. iki 2006 m. rugsėjo 15 d.
   SMA statusas, privilegijos ir imunitetai bus tapatūs tiems, kurie buvo numatyti mūsų pasikeitimu laiškais atitinkamai 2005 m. rugsėjo 14 d. ir 2005 m. spalio 3 d., kuris teisiškai įpareigoja Indonezijos Respublikos Vyriausybę ir Europos Sąjungą.
   Šiuo laikotarpiu SMA darbai apims SMA užduotis, nurodytas 2005 m. rugpjūčio 15 d. Indonezijos Respublikos Vyriausybės ir Ačeho išsilaisvinimo judėjimo susitarimo memorandumo 5.2 straipsnyje, išskyrus a ir b punktuose nurodytas užduotis, kurios jau yra atliktos.
   Jei minėtas pasiūlymas yra priimtinas Europos Sąjungai, turiu garbę taip pat pasiūlyti, kad šis laiškas kartu su Jūsų atsakomuoju patvirtinančiu laišku taptų Indonezijos Respublikos Vyriausybę ir Europos Sąjungą teisiškai įpareigojančiais dokumentais. Šie dokumentai įsigalios 2006 m. birželio 16 d. ir nustos galioti 2006 m. rugsėjo 15 d. Indonezijos Respublikos Vyriausybei šis teisinis pagrindas grindžiamas 1982 m. sausio 25 d. 1982 m. teisės aktu Nr. 2, susijusiu su 1969 m. Konvencijos dėl specialiųjų misijų ratifikavimu.
   Esu įsitikinęs, kad pradėtas konstruktyvus bendradarbiavimas, kuriuo siekiama rasti taikius, visapusiškus ir tvarius Ačeho problemų sprendimus vieningoje Indonezijos Respublikoje, gali būti toliau tęsiamas ir stiprinamas.
   Tikiuosi Jūsų teigiamo atsakymo.
   Pagarbiai,

         Dr. N. Hassan Wirajuda

   Briuselis, 2006 m. birželio 14 d.
   Jūsų Prakilnybe,
   Turiu garbę atkreipti dėmesį į Jūsų 2006 m. gegužės 5 d. laišką, kuriame Jūs pranešate apie Indonezijos Respublikos Vyriausybės sprendimą, kuriuo Europos Sąjungos prašoma pratęsti jos buvimą Nangro Ačeho Darusalamo (NAD) provincijoje trims mėnesiams nuo 2006 m. birželio 16 d. iki 2006 m. rugsėjo 15 d.
   Džiaugiuosi galėdamas Jums patvirtinti, kad Europos Sąjunga sutiko teigiamai atsakyti į šį prašymą.
   Patvirtinu, kad remiantis mūsų pasikeitimu laiškais atitinkamai 2005 m. rugsėjo 14 d. ir 2005 m. spalio 3 d., kuris teisiškai įpareigoja Indonezijos Respublikos Vyriausybę ir Europos Sąjungą, šių dokumentų galiojimas bus pratęstas iki 2006 m. rugsėjo 15 d.
   Šiuo laikotarpiu SMA darbai apims SMA užduotis, nurodytas 2005 m. rugpjūčio 15 d. Indonezijos Respublikos Vyriausybės ir Ačeho išsilaisvinimo judėjimo susitarimo memorandumo 5.2 straipsnyje, išskyrus a ir b punktuose nurodytas užduotis, kurios jau yra atliktos.
   Taip pat turiu garbę patvirtinti, kad Jūsų laiškas ir šis atsakomasis laiškas yra Indonezijos Respublikos Vyriausybę ir Europos Sąjungą teisiškai įpareigojantys dokumentai. Šie dokumentai įsigalios 2006 m. birželio 16 d. ir nustos galioti 2006 m. rugsėjo 15 d.
   Norėčiau dar kartą pasinaudoti galimybe pareikšti, kad ES labai vertina Ačeho taikos procese padarytą pažangą, ir patvirtinti, kad Europos Sąjunga laikysis ilgalaikių įsipareigojimų remti taikių, visapusiškų ir tvarių sprendimų, skirtų problemoms, su kuriomis susiduria Ačehas, vystymą.
   Reiškiu Jums savo didžią pagarbą.
   Pagarbiai,

         Javier Solana


title: 2005/785/EB: 2005 m. lapkričio 8 d. Tarybos sprendimas, dėl Regionų komiteto nario skyrimo

text:
12.11.2005

               LT

               Europos Sąjungos oficialusis leidinys

               L 296/18

      TARYBOS SPRENDIMAS

   2005 m. lapkričio 8 d.
   dėl Regionų komiteto nario skyrimo
   (2005/785/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Didžiosios Britanijos Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą 2002/60/EB dėl Regionų komiteto narių ir pakaitinių narių skyrimo laikotarpiui nuo 2002 m. sausio 26 d. iki 2006 m. sausio 25 d. (1).

               (2)

               Dėl p. Sally POWELL atsistatydinimo, apie kurį Tarybai buvo pranešta 2004 m. gruodžio 21 d., tapo laisva Regionų komiteto nario vieta,

         NUSPRENDĖ:
   1 straipsnis
   Likusiam kadencijos laikui iki 2006 m. sausio 25 d. Regionų komiteto nare skiriama:
   p. Gabrielle KAGAN
   Councillor – Brent Council
   vietoj p. Sally POWELL.
   2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo priėmimo dieną.

      Priimta Briuselyje, 2005 m. lapkričio 8 d.

            Tarybos vardu

            Pirmininkas

         G. BROWN

      (1)  OL L 24, 2002 1 26, p. 38.


title: 2010 m. gegužės 5 d. Europos Parlamento sprendimas dėl Europos ligų prevencijos ir kontrolės centro 2008 finansinių metų biudžeto įvykdymo patvirtinimo

text:
25.9.2010

               LT

               Europos Sąjungos oficialusis leidinys

               L 252/141

         EUROPOS PARLAMENTO SPRENDIMAS
   2010 m. gegužės 5 d.
   dėl Europos ligų prevencijos ir kontrolės centro 2008 finansinių metų biudžeto įvykdymo patvirtinimo
   (2010/518/ES)
   EUROPOS PARLAMENTAS,
   atsižvelgdamas į Europos ligų prevencijos ir kontrolės centro 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos ligų prevencijos ir kontrolės centro 2008 finansinių metų metinių finansinių ataskaitų su Centro atsakymais (1),
   atsižvelgdamas į 2010 m. vasario 16 d. Tarybos rekomendaciją (5827/2010 – C7-0061/2010),
   atsižvelgdamas į EB sutarties 276 straipsnį ir į Sutarties dėl ES veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, įsteigiantį Europos ligų prevencijos ir kontrolės centrą (3), ypač į jo 23 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7-0104/2010),

               1.

               patvirtina Europos ligų prevencijos ir kontrolės centro direktoriui, kad Centro 2008 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ligų prevencijos ir kontrolės centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 304, 2009 12 15, p. 112.

      (2)  OL L 248, 2002 9 16, p. 1.

      (3)  OL L 142, 2004 4 30, p. 1.

      (4)  OL L 357, 2002 12 31, p. 72.
    ---documentbreak---

               25.9.2010

               LT

               Europos Sąjungos oficialusis leidinys

               L 252/142

         EUROPOS PARLAMENTO REZOLIUCIJA
   2010 m. gegužės 5 d.
   su pastabomis, sudarančiomis neatskiriamą sprendimo dėl Europos ligų prevencijos ir kontrolės centro 2008 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į Europos ligų prevencijos ir kontrolės centro 2008 finansinių metų galutines metines ataskaitas,
   atsižvelgdamas į Audito Rūmų ataskaitą dėl Europos ligų prevencijos ir kontrolės centro 2008 finansinių metų metinių finansinių ataskaitų su Centro atsakymais (1),
   atsižvelgdamas į 2010 m. vasario 16 d. Tarybos rekomendaciją (5827/2010 – C7–0061/2010),
   atsižvelgdamas į EB sutarties 276 straipsnį ir į Sutarties dėl ES veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,
   atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, įsteigiantį Europos ligų prevencijos ir kontrolės centrą (3), ypač į jo 23 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (4), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7–0104/2010),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2008 finansinių metų metinės finansinės ataskaitos yra patikimos ir vykdytos finansinės operacijos yra teisėtos ir tvarkingos;

               B.

               kadangi Parlamentas 2009 m. balandžio 23 d. priėmė sprendimą (5) dėl patvirtinimo Europos ligų prevencijos ir kontrolės centro direktoriui, kad Centro 2007 finansinių metų biudžetas įvykdytas, ir prie sprendimo dėl biudžeto įvykdymo patvirtinimo pridėtoje savo rezoliucijoje Parlamentas, be kita ko:

                           —

                           pažymėjo, kad Centro biudžetas padidėjo nuo 17 100 000 EUR 2006 m. iki 28 900 000 EUR 2007 m.,

                           —

                           pažymėjo, kad 2006 m. asignavimų perkėlimo į kitą laikotarpį rodiklis buvo apie 45 % ir kad 2007 m. padėtis iš esmės nepagerėjo, nes šis rodiklis buvo apie 43 %, o tai rodė, kad Centras, vykdydamas savo biudžetą, susiduria su sunkumais,

                           —

                           atkreipė dėmesį į Audito Rūmų pastabą, kad biudžeto pataisų kiekis parodė biudžeto vykdymo priežiūros trūkumus,

               1.

               reiškia savo pasitenkinimą dėl sėkmingų penktųjų Centro veiklos metų; pažymi, kad Centro biudžetas padidėjo nuo 17 100 000 EUR 2006 m. iki 28 900 000 EUR 2007 m. ir iki 40 700 000 EUR 2008 m.;

      Veikla

               2.

               taigi pažymi, kad Centras sustiprino savo funkcijas visuomenės sveikatos srityje, padidino ligoms skirtų programų pajėgumus, toliau plėtojo partnerystę ir patobulino savo valdymo sistemą;

               3.

               ragina Centrą lentelėje, kuri turi būti pridėta prie kitos Audito Rūmų ataskaitos, pateikti operacijų, atliktų metais, kurių biudžeto įvykdymas tvirtinamas, palyginimą su ankstesnių metų operacijomis, siekiant biudžeto įvykdymo patvirtinimo institucijai suteikti galimybę geriau įvertinti Centro veiklą skirtingais metais;

      Asignavimų perkėlimas

               4.

               atkreipia dėmesį į tai, kad Audito Rūmai nurodė, jog maždaug 16 200 000 EUR (arba 40 % viso Centro biudžeto) turėjo būti perkelta į kitus metus; taigi yra susirūpinęs dėl to, kad tokia padėtis neatitinka metinio periodiškumo principo ir iš jos galima matyti programavimo ir Centro biudžeto vykdymo kontrolės trūkumų;

               5.

               atkreipia dėmesį į tai, kad 2008 m. Centro įplaukos iš palūkanų sudarė 313 000 EUR ir kad vadovaujantis Finansiniu reglamentu 307 000 EUR vėl turėjo būti grąžinta Komisijai; atsižvelgdamas į metinę finansinę ataskaitą ir į palūkanų dydį, daro išvadą, kad Centras nuolat turi itin didelį grynųjų pinigų kiekį; pažymi, kad 2008 m. gruodžio 31 d. Centro grynieji pinigai sudarė 16 705 090,95 EUR; prašo Komisijos, vadovaujantis Reglamento (EB, Euratomas) Nr. 2343/2002 15 straipsnio 5 dalimi, išnagrinėti galimybes, kaip galima padėti užtikrinti, jog grynieji pinigai būtų valdomi visiškai atsižvelgiant į poreikius, ir kaip reikėtų keisti metodą, kad Centro kasoje nuolat būtų kuo mažiau grynųjų pinigų;

               6.

               atkreipia dėmesį į Centro pastangas 2009 m. pradžioje užbaigti 2008 m. pradėtą viešųjų pirkimų ir sutarčių sudarymo veiklą, siekiant sumažinti asignavimų perkėlimo lygį;

      Centro būstinė

               7.

               nerimauja dėl to, kad 2008 m. gruodžio 31 d. Centras su Švedijos Vyriausybe vis dar nebuvo sudaręs susitarimo dėl būstinės, kadangi vis dar lieka daug neišspręstų klausimų, kuriems būtinos tolesnės derybos; norėtų atkreipti dėmesį į tai, kad biudžeto įvykdymo patvirtinimo institucija, jau patvirtindama 2007 finansinių metų biudžeto įvykdymą, pareiškė esanti susirūpinusi dėl Audito Rūmų pastabos, kad Centras sumokėjo 500 000 EUR už pastatų, išnuomotų jo patalpoms, atnaujinimo darbus, ir dėl to, kad sprendimas dėl šių darbų, kaip ir 2006 m., buvo priimtas tiesiogiai susitarus Centrui ir savininkui, konkrečiai nenustačius darbų pobūdžio ir terminų bei mokėjimo sąlygų; vis dėlto palankiai vertina tai, kad 2009 m. kovo mėn. sudarytas tarpinis susitarimas dėl asmens tapatybės numerių ir pritaria Centro pastangoms surasti geriausius sprendimus su Švedijos Vyriausybe;

               8.

               primena decentralizuotų agentūrų klausimams veikiančiai tarpinstitucinei darbo grupei, kad ji privalo šią problemą bendrais bruožais aptarti savo diskusijose;

      Žmogiškieji ištekliai

               9.

               pabrėžia, kad vis dar yra įdarbinimo procedūrų planavimo trūkumų; ypač susirūpinęs dėl to, kad 2008 m. pabaigoje iš 130 numatytų darbo vietų buvo užimta tik 101;

               10.

               atkreipia dėmesį į pastangas 2008 m. įgyvendinti patvirtintą personalo planą, kuriame nurodyta 130 etatų; palankiai vertina tai, kad papildomai įdarbinti 54 darbuotojai (laikini darbuotojai, pagal sutartis dirbantys darbuotojai ir deleguoti nacionaliniai ekspertai), ir 2008 m. pabaigoje jau buvo užimtas 101 etatas, o tai padeda užtikrinti Centro veiklą ir sudaromos sąlygos vykdyti jam pavestus uždavinius; apgailestauja dėl to, kad 16 įdarbinimo konkursų reikėjo skelbti iš naujo; remia Centro priemones, skirtas padėčiai pagerinti; palankiai vertina tai, kad Centras peržiūrėjo savo vidaus organizacinę struktūrą;

      Vidaus auditas

               11.

               apgailestauja dėl to, kad Centras iki šiol nevisiškai įvykdė savo įsipareigojimą už biudžeto įvykdymo patvirtinimą atsakingai institucijai perduoti Centro direktoriaus parengtą ataskaitą, kurioje apibendrintai nurodomas vidaus auditoriaus atliktų vidaus auditų skaičius, kaip nurodyta Finansinio pagrindų reglamento 72 straipsnio 5 dalyje; vis dėlto pripažįsta, kad Centras pateikė šiek tiek informacijos dėl šešių dar neįvykdytų rekomendacijų, kurias Komisijos Vidaus audito tarnyba laiko labai svarbiomis; atkreipia dėmesį į tai, kad šios rekomendacijos susijusios su valdymo kokybe (su mokslinėmis konsultacijomis, informavimu sveikatos klausimais, šiuo metu taikomos skubaus rizikos (grėsmių) įvertinimo procedūros tobulinimu), tolesniais veiksmais nustatant tam tikrus vidaus kontrolės reikalavimus (pvz., su finansinių procedūrų nustatymu) ir kitų vidaus kontrolės reikalavimų įgyvendinimu (pvz., su trūkumų nustatymu ir metinės veiklos ataskaitos struktūra);

               12.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2010 m. gegužės 5 d. rezoliucijoje (6) dėl ES agentūrų veiklos, finansų valdymo ir kontrolės.

      (1)  OL C 304, 2009 12 15, p. 112.

      (2)  OL L 248, 2002 9 16, p. 1.

      (3)  OL L 142, 2004 4 30, p. 1.

      (4)  OL L 357, 2002 12 31, p. 72.

      (5)  OL L 255, 2009 9 26, p. 133.

      (6)  Priimti tekstai, P7_TA(2010)0139 (Žr. šio Oficialiojo leidinio p. 241).


title: 2008/188/EB: 2008 m. vasario 18 d. Tarybos sprendimas dėl Europos bendrijos ir Maldyvų Respublikos susitarimo dėl oro susisiekimo paslaugų tam tikrų aspektų sudarymo

text:
5.3.2008

               LT

               Europos Sąjungos oficialusis leidinys

               L 60/22

      TARYBOS SPRENDIMAS

   2008 m. vasario 18 d.
   dėl Europos bendrijos ir Maldyvų Respublikos susitarimo dėl oro susisiekimo paslaugų tam tikrų aspektų sudarymo
   (2008/188/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas su Maldyvų Respublika dėl oro susisiekimo paslaugų tam tikrų aspektų pagal 2003 m. birželio 5 d. sprendimo priede pateiktus mechanizmus ir nurodymus.

               (3)

               Šis Susitarimas buvo pasirašytas Bendrijos vardu, atsižvelgiant į galimą vėlesnį jo sudarymą pagal Tarybos sprendimą 2006/695/EB (2).

               (4)

               Susitarimą reikėtų patvirtinti,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Singapūro Respublikos Vyriausybės susitarimas dėl oro susisiekimo paslaugų tam tikrų aspektų.
   2 straipsnis
   Tarybos pirmininkas įgaliojamas paskirti asmenį(-is), įgaliotą(-us) perduoti Susitarimo 9 straipsnio 1 dalyje numatytą pranešimą.

      Priimta Briuselyje, 2008 m. vasario 18 d.

            Tarybos vardu

            Pirmininkas

         D. RUPEL

      (1)  2006 m. spalio 12 d. nuomonė (dar nepaskelbta Oficialiajame leidinyje).

      (2)  OL L 286, 2006 10 17, p. 19.


title: 2012/151/ES: 2012 m. kovo 1 d. Europos Vadovų Tarybos sprendimas dėl Europos Vadovų Tarybos pirmininko išrinkimo

text:
16.3.2012

               LT

               Europos Sąjungos oficialusis leidinys

               L 77/17

         EUROPOS VADOVŲ TARYBOS SPRENDIMAS
   2012 m. kovo 1 d.
   dėl Europos Vadovų Tarybos pirmininko išrinkimo
   (2012/151/ES)
   EUROPOS VADOVŲ TARYBA,
   atsižvelgdama į Europos Sąjungos sutartį, ypač į jos 15 straipsnio 5 dalį,
   kadangi:

               (1)

               2009 m. gruodžio 1 d. Europos Vadovų Tarybos sprendimu 2009/879/ES (1) Herman VAN ROMPUY buvo išrinktas Europos Vadovų Tarybos pirmininku laikotarpiui nuo 2009 m. gruodžio 1 d. iki 2012 m. gegužės 31 d.;

               (2)

               remiantis Sutartimi, Europos Vadovų Tarybos pirmininko pareigas einantis asmuo gali būti vieną kartą perrinktas,

         PRIĖMĖ ŠĮ SPRENDIMĄ:
   1 straipsnis
   Herman VAN ROMPUY perrenkamas Europos Vadovų Tarybos pirmininku laikotarpiui nuo 2012 m. birželio 1 d. iki 2014 m. lapkričio 30 d.
   2 straipsnis
   Apie šį sprendimą Herman VAN ROMPUY praneša Tarybos Generalinis sekretorius.
   Jis skelbiamas Europos Sąjungos oficialiajame leidinyje.

      Priimta Briuselyje 2012 m. kovo 1 d.

            Europos Vadovų Tarybos vardu

            Pirmininkas

         H. VAN ROMPUY

      (1)  OL L 315, 2009 12 2, p. 48.


title: 2011 m. gegužės 20 d. Tarybos sprendimas dėl Europos profesinio mokymo plėtros centro valdančiosios tarybos narių skyrimo ir pakeitimo

text:
28.5.2011

               LT

               Europos Sąjungos oficialusis leidinys

               C 159/17

         TARYBOS SPRENDIMAS
   2011 m. gegužės 20 d.
   dėl Europos profesinio mokymo plėtros centro valdančiosios tarybos narių skyrimo ir pakeitimo
   2011/C 159/06
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Komisijos Tarybai pateiktą darbdavių organizacijų atstovų kategorijos nario kandidatūrą,
   kadangi:

               (1)

               2009 m. rugsėjo 14 d. sprendimu (2) Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2009 m. rugsėjo 18 d. iki 2012 m. rugsėjo 17 d.

               (2)

               Atsistatydinus Juan MENÉNDEZ VALDÉS ÁLVAREZ tapo laisva Centro valdančiosios tarybos darbdavių atstovų kategorijos nario vieta,

         NUSPRENDĖ:
   Vienintelis straipsnis
   Europos profesinio mokymo plėtros centro valdančiosios tarybos nariu likusiam kadencijos laikui iki 2012 m. rugsėjo 17 d. skiriamas šis asmuo:

      DARBDAVIŲ ORGANIZACIJŲ ATSTOVAI:

               ISPANIJA

               Juan Carlos TEJEDA HISADO
               Confederación Española de Organizaciones Empresariales — CEOE

      Priimta Briuselyje 2011 m. gegužės 20 d.

            Tarybos vardu

            Pirmininkas

         CZENE A.

      (1)  OL L 39, 1975 2 13, p. 1.

      (2)  OL C 226, 2009 9 19, p. 2.


title: 2006 m. liepos 11 d.  Tarybos sprendimas 2006/484/BUSP, įgyvendinantis Bendrąją poziciją 2004/694/BUSP dėl tolesnių priemonių, remiančių veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą

text:
12.7.2006

               LT

               Europos Sąjungos oficialusis leidinys

               L 189/25

      TARYBOS SPRENDIMAS 2006/484/BUSP
   2006 m. liepos 11 d.
   įgyvendinantis Bendrąją poziciją 2004/694/BUSP dėl tolesnių priemonių, remiančių veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą
   EUROPOS SĄJUNGOS TARYBA,
   atsižvelgdama į 2004 m. spalio 11 d. Tarybos bendrąją poziciją 2004/694/BUSP dėl tolesnių priemonių, remiančių veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą (1), ypač į jos 2 straipsnį kartu su Europos Sąjungos sutarties 23 straipsnio 2 dalies antra įtrauka,
   kadangi:

               (1)

               Bendrąja pozicija 2004/694/BUSP Taryba patvirtino priemones, skirtas įšaldyti visas lėšas ir ekonominius išteklius, priklausančius fiziniams asmenims, kuriems pareikštas TBTBJ kaltinimas.

               (2)

               2006 m. kovo 10 d. Taryba priėmė Sprendimą 2006/205/BUSP, pakeičiantį Bendrosios pozicijos 2004/694/BUSP priede pateiktą asmenų sąrašą.

               (3)

               2006 m. birželio 10 d. Dragan ZELENOVIC perdavus TBTBJ, jo pavardė turėtų būti išbraukta iš sąrašo.

               (4)

               Būtina atitinkamai patikslinti Bendrosios pozicijos 2004/694/BUSP priede pateiktą sąrašą,

         NUSPRENDĖ:
   1 straipsnis
   Bendrosios pozicijos 2004/694/BUSP priede pateiktas asmenų sąrašas pakeičiamas šio sprendimo priede pateiktu sąrašu.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2006 m. liepos 11 d.

            Tarybos vardu

            Pirmininkas

         E. HEINÄLUOMA

      (1)  OL L 315, 2004 10 14, p. 52. Bendroji pozicija, kuri paskutinį kartą buvo pratęsta Bendrąja pozicija 2005/689/BUSP (OL L 261, 2005 10 7, p. 29) ir iš dalies pakeista Sprendimu 2006/205/BUSP (OL L 72, 2006 3 11, p. 16).

      PRIEDAS
      1 straipsnyje nurodytų asmenų sąrašas

                  „1.

                  Pavardė, vardas: DJORDJEVIC Vlastimir
                  Gimimo data: 1948 m.
                  Gimimo vieta: Vladicin Han, Serbija
                  Pilietybė: Serbija

                  2.

                  Pavardė, vardas: HADZIC Goran
                  Gimimo data: 1958 m. rugsėjo 7 d.
                  Gimimo vieta: Vinkovci, Kroatijos Respublika
                  Pilietybė: Serbija

                  3.

                  Pavardė, vardas: KARADZIC Radovan
                  Gimimo data: 1945 m. birželio 19 d.
                  Gimimo vieta: Petnjica, Savnik, Juodkalnija
                  Pilietybė: Bosnija ir Hercegovina

                  4.

                  Pavardė, vardas: MLADIC Ratko
                  Gimimo data: 1942 m. kovo 12 d.
                  Gimimo vieta: Bozanovici, Kalinovik savivaldybė, Bosnija ir Hercegovina
                  Pilietybė: Bosnija ir Hercegovina

                  5.

                  Pavardė, vardas: TOLIMIR Zdravko
                  Gimimo data: 1948 m. lapkričio 27 d.
                  Gimimo vieta:
                  Pilietybė: Bosnija ir Hercegovina

                  6.

                  Pavardė, vardas: ZUPLJANIN Stojan
                  Gimimo data: 1951 m. rugsėjo 22 d.
                  Gimimo vieta: Kotor Varos, Bosnija ir Hercegovina
                  Pilietybė: Bosnija ir Hercegovina“.


title: 2014/320/ES: 2014 m. gegužės 12 d. Tarybos sprendimas dėl Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu

text:
4.6.2014

               LT

               Europos Sąjungos oficialusis leidinys

               L 165/18

         TARYBOS SPRENDIMAS
   2014 m. gegužės 12 d.
   dėl Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu

      (2014/320/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 6 dalies a punkto i papunkčiu ir 218 straipsnio 8 dalies antra pastraipa,
   atsižvelgdama į Kroatijos stojimo aktą, ypač į jo 6 straipsnio 2 dalies antrą pastraipą,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               remiantis Tarybos sprendimu 2014/316/ES (1), Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolas, kuriuo atsižvelgiama į Kroatijos Respublikos įstojimą į Europos Sąjungą (toliau – Protokolas), buvo pasirašytas su sąlyga, kad jis bus sudarytas;

               (2)

               Protokolo sudarymui taikoma atskira procedūra tais klausimais, kurie priklauso Europos atominės energijos bendrijos kompetencijai;

               (3)

               Protokolas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Europos Bendrijų bei jų valstybių narių ir Albanijos Respublikos stabilizacijos ir asociacijos susitarimo protokolas, kuriuo atsižvelgiama į Kroatijos Respublikos įstojimą į Europos Sąjungą, patvirtinamas Sąjungos ir jos valstybių narių vardu (2).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos bei jos valstybių narių vardu deponuoti Protokolo 9 straipsnio 2 dalyje numatytą patvirtinimo dokumentą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. gegužės 12 d.

            Tarybos vardu

            Pirmininkė

         C. ASHTON

      (1)  Žr. šio Oficialiojo leidinio p. 3.

      (2)  Protokolo tekstas buvo paskelbtas kartu su sprendimu dėl jo pasirašymo (žr. šio Oficialiojo leidinio p. 19).


title: 2012/60/ES: 2012 m. sausio 24 d. Tarybos sprendimas, kuriuo skiriami Audito Rūmų septyni nariai

text:
2.2.2012

               LT

               Europos Sąjungos oficialusis leidinys

               L 30/18

         TARYBOS SPRENDIMAS
   2012 m. sausio 24 d.
   kuriuo skiriami Audito Rūmų septyni nariai
   (2012/60/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 286 straipsnio 2 dalį,
   atsižvelgdama į Europos Parlamento nuomonę (1),
   kadangi:

               (1)

               Olavi ALA-NISSILÄ, Vítor Manuel da SILVA CALDEIRA, Morten Louis LEVYSOHN, Eoin O’SHEA, Karel PINXTEN, Massimo VARI ir H.G. WESSBERG kadencija baigiasi 2012 m. vasario 29 d.;

               (2)

               todėl reikėtų paskirti naujus narius,

         PRIĖMĖ ŠĮ SPRENDIMĄ:
   1 straipsnis
   2012 m. kovo 1 d.-2018 m. vasario 28 d. laikotarpiui Audito Rūmų nariais skiriami šie asmenys:

               —

               Kevin CARDIFF,

               —

               Vítor Manuel da SILVA CALDEIRA,

               —

               Ville ITÄLÄ,

               —

               Henrik OTBO,

               —

               Karel PINXTEN,

               —

               Pietro RUSSO,

               —

               H.G. WESSBERG.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. sausio 24 d.

            Tarybos vardu

            Pirmininkė

         M. VESTAGER

      (1)  2011 m. gruodžio 13 d. nuomonė (dar nepaskelbta Oficialiajame leidinyje).


title: 2008/667/JHA: 2008 m. balandžio 7 d. Tarybos sprendimas dėl Europos kosmoso agentūros ir Europos Sąjungos susitarimo dėl saugumo ir keitimosi įslaptinta informacija sudarymo

text:
14.8.2008

               LT

               Europos Sąjungos oficialusis leidinys

               L 219/58

         TARYBOS SPRENDIMAS
   2008 m. balandžio 7 d.
   dėl Europos kosmoso agentūros ir Europos Sąjungos susitarimo dėl saugumo ir keitimosi įslaptinta informacija sudarymo
   (2008/667/TVR)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2007 m. gegužės 14 d. posėdyje Taryba nusprendė įgalioti pirmininkaujančią valstybę narę, padedant Generaliniam sekretoriui-vyriausiajam įgaliotiniui ir visokeriopai dalyvaujant Komisijai, pagal Europos Sąjungos sutarties 24 straipsnį pradėti derybas su Europos kosmoso agentūra siekiant, kad Europos Sąjunga ir Agentūra sudarytų visapusišką Saugumo susitarimą.

               (2)

               Gavusi įgaliojimus pradėti derybas pirmininkaujanti valstybė narė, padedant Generaliniam sekretoriui-vyriausiajam įgaliotiniui, susitarė su Europos kosmoso agentūra dėl Susitarimo dėl saugumo ir keitimosi įslaptinta informacija.

               (3)

               Susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Europos kosmoso agentūros ir Europos Sąjungos Susitarimas dėl saugumo ir keitimosi įslaptinta informacija.
   Susitarimo tekstas pridedamas prie šio sprendimo.
   2 straipsnis
   Tarybos Pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Europos Sąjungai.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge, 2008 m. balandžio 7 d.

            Tarybos vardu

            Pirmininkas

         R. ŽERJAV

    ---documentbreak---

               14.8.2008

               LT

               Europos Sąjungos oficialusis leidinys

               L 219/59

         VERTIMAS
   Europos kosmoso agentūros ir Europos Sąjungos
   SUSITARIMAS
   dėl saugumo ir keitimosi įslaptinta informacija
   EUROPOS KOSMOSO AGENTŪRA,
   toliau – EKA, atstovaujama generalinio direktoriaus,
   ir
   EUROPOS SĄJUNGA,
   toliau – ES, atstovaujama Europos Sąjungos Tarybai pirmininkaujančios valstybės narės,
   toliau – Šalys,
   ATSIŽVELGDAMOS į Europos Sąjungos sutartį,
   ATSIŽVELGDAMOS į 1975 m. gegužės 30 d. Paryžiuje pasirašytą ir 1980 m. spalio 30 d. įsigaliojusią Konvenciją dėl Europos kosmoso agentūros įsteigimo,
   ATSIŽVELGDAMOS į Konvencijos dėl Europos kosmoso agentūros įsteigimo Šalių ir Europos kosmoso agentūros susitarimą dėl įslaptintos informacijos apsaugos ir keitimosi tokia informacija, kuris buvo pasirašytas Paryžiuje 2002 m. rugpjūčio 19 d. ir įsigaliojo 2003 m. birželio 20 d.,
   ATSIŽVELGDAMOS į tai, kad EKA ir ES turi bendrus tikslus visais būdais sustiprinti savo saugumą,
   ATSIŽVELGDAMOS į tai, kad EKA ir ES sutaria, kad reikėtų plėtoti tarpusavio bendradarbiavimą su saugumu susijusiais bendro intereso klausimais, ir į tai, kad 2007 m. gegužės 22 d. ir Europos Sąjungos Taryba, ir EKA taryba patvirtino Rezoliuciją dėl Europos kosminės erdvės politikos, kurioje pabrėžiama, kad, inter alia, reikia pagerinti sinergiją saugumo srityje,
   ATSIŽVELGDAMOS į tai, kad dėl šių aplinkybių yra nuolatinis poreikis EKA ir ES keistis įslaptinta informacija,
   PRIPAŽINDAMOS, kad, siekiant visapusiškų ir veiksmingų konsultacijų bei bendradarbiavimo, gali būti reikalinga galimybė naudotis EKA ir ES įslaptinta informacija, taip pat EKA ir ES keistis įslaptinta informacija,
   SUPRASDAMOS, kad tokiam naudojimuisi ir keitimuisi įslaptinta informacija reikalingos atitinkamos saugumo priemonės,
   SUSITARĖ:
   1 straipsnis
   Siekiant įgyvendinti tikslus visais būdais sustiprinti kiekvienos iš Šalių saugumą, Europos kosmoso agentūros ir Europos Sąjungos susitarimas dėl saugumo ir keitimosi įslaptinta informacija (toliau – Susitarimas) taikomas Šalių viena kitai teikiamai ar pasikeistai įslaptintai informacijai, kuri apibrėžiama 2 straipsnyje.
   2 straipsnis
   Šiame Susitarime „įslaptinta informacija“ – informacija (t. y. žinios, kurios gali būti perduodamos bet kokia forma) ar medžiaga, įskaitant dokumentus, kurią, kaip nustatyta bet kurios iš Šalių, reikia saugoti nuo neleistino atskleidimo ir kuriai yra suteikta slaptumo žyma (toliau – įslaptinta informacija).
   3 straipsnis
   Šiame Susitarime:

               a)

               EKA – Europos kosmoso agentūra;

               b)

               ES – Europos Sąjungos Taryba (toliau – Taryba), Tarybos Generalinis sekretorius-vyriausiasis įgaliotinis, Tarybos Generalinis sekretoriatas ir Europos Bendrijų Komisija (toliau – Europos Komisija).

         4 straipsnis
   Kiekviena Šalis:

               a)

               saugo kitos Šalies suteiktą ar su kita Šalimi pasikeistą šiuo Susitarimu reglamentuojamą įslaptintą informaciją;

               b)

               užtikrina, kad būtų išlaikyta informaciją teikiančiosios Šalies nustatyta įslaptintos informacijos, kuri teikiama arba kuria keičiamasi pagal šį Susitarimą, saugumo klasifikacija. Gaunančioji Šalis saugo tokią įslaptintą informaciją pagal įslaptintos informacijos saugumą reglamentuojančius savo teisės aktus ir išlaiko lygiavertę jos saugumo klasifikaciją, kaip nustatyta saugumo priemonėse, kurios turi būti priimtos remiantis 11 straipsniu;

               c)

               nenaudoja tokios šiuo Susitarimu reglamentuojamos įslaptintos informacijos kitais nei informaciją teikiančiosios Šalies nustatytais tikslais;

               d)

               be informaciją teikiančiosios Šalies išankstinio sutikimo neatskleidžia tokios šiuo Susitarimu reglamentuojamos įslaptintos informacijos trečiosioms šalims ar bet kuriai ES institucijai ar subjektui, neišvardytiems 3 straipsnyje;

               e)

               leidžia susipažinti su tokia įslaptinta informacija tik tiems asmenims, kuriems būtina ją žinoti, ir kurių patikimumas prireikus buvo patikrintas iki reikiamo lygio.

         5 straipsnis
   1.   Viena Šalis (informaciją teikiančioji Šalis) gali atskleisti arba perduoti įslaptintą informaciją kitai Šaliai (informaciją gaunančiajai Šaliai) laikydamasi informacijos teikėjo kontrolės principo.
   2.   Sprendimą teikti ar atskleisti įslaptintą informaciją gavėjams, kurie nėra išvardyti 3 straipsnyje, gaunančioji Šalis priima po to, kai gautas informaciją teikiančiosios Šalies rašytinis sutikimas, laikydamasi informacijos teikėjo kontrolės principo, kaip apibrėžta jos saugumą reglamentuojančiuose teisės aktuose.
   3.   Įgyvendinant 1 ir 2 dalis neleidžiamas informacijos perdavimas be atskiro leidimo, išskyrus atvejus, kai Šalys nustato ir suderina jų veiklos reikalavimus atitinkančią tvarką dėl tam tikrų kategorijų informacijos.
   6 straipsnis
   Abi šio Susitarimo Šalys ir 3 straipsnyje nurodyti jų subjektai užtikrina, kad turėtų įdiegtą saugumo sistemą ir saugumo priemones, atitinkančias jų atitinkamuose įstatymuose ir kituose teisės aktuose nustatytus pagrindinius principus ir būtiniausius saugumo standartus, numatytus priemonėse, kurios turi būti priimtos remiantis 11 straipsniu, kad būtų užtikrinta, jog šiuo Susitarimu reglamentuojamai įslaptintai informacijai būtų taikoma lygiaverčio lygio apsauga.
   7 straipsnis
   1.   Šalys užtikrina, kad visų asmenų, kuriems vykdant jų oficialias pareigas yra būtina naudotis įslaptinta informacija, kuri teikiama arba kuria keičiamasi pagal šį Susitarimą, arba kurie dėl jų pareigų ar funkcijų gali turėti galimybę ja naudotis, patikimumas prireikus yra atitinkamai patikrintas prieš suteikiant jiems galimybę naudotis tokia įslaptinta informacija.
   2.   Patikimumo patikrinimo tvarkos tikslas yra nustatyti, ar asmeniui, atsižvelgiant į jo lojalumą ir patikimumą, gali būti suteikiama galimybė naudotis įslaptinta informacija.
   8 straipsnis
   Šalys teikia savitarpio pagalbą šiuo Susitarimu reglamentuojamos įslaptintos informacijos saugumo ir bendro saugumo intereso reikalų srityse. 11 straipsnyje nurodytos institucijos konsultuojasi tarpusavyje saugumo klausimais ir vykdo patikrinimus, skirtus įvertinti jų kompetencijai atitinkamai priklausančių saugumo priemonių, kurios turi būti priimtos remiantis tuo straipsniu, veiksmingumą.
   9 straipsnis
   1.   Šiame Susitarime

               a)

               ES atveju:
               visa korespondencija siunčiama Tarybai šiuo adresu:

                           Council of the European Union

                           Chief Registry Officer

                           Rue de la Loi/Wetstraat, 175

                           B 1048 Brussels

                     Išskyrus šio straipsnio 2 dalyje numatytus atvejus, Tarybos vyriausiasis registracijos padalinio pareigūnas visą korespondenciją perduoda valstybėms narėms ir Europos Komisijai.

               b)

               EKA atveju:
               visa korespondencija siunčiama šiuo adresu:

                           ESA Security Office

                           Via Galileo Galilei

                           I-00044 Frascati

         2.   Išimtiniais atvejais iš vienos Šalies gauta korespondencija, kuria gali naudotis tik tam tikri tos Šalies kompetentingi pareigūnai, organai ar tarnybos, dėl darbinių priežasčių gali būti adresuojama ir prieinama tik tam tikriems kitos Šalies kompetentingiems pareigūnams, organams ar tarnyboms, kurie yra konkrečiai nurodyti gavėjais, atsižvelgiant į jų kompetenciją ir laikantis būtinumo žinoti principo. ES atveju tokia korespondencija perduodama per Tarybos vyriausiąjį registracijos padalinio pareigūną arba Europos Komisijos saugumo direktorato vyriausiąjį registracijos pareigūną, kai tokia informacija adresuojama Europos Komisijai. EKA atveju tokia korespondencija perduodama per EKA saugumo tarnybą.
   10 straipsnis
   Šio Susitarimo įgyvendinimą prižiūri EKA generalinis direktorius, Tarybos Generalinis Sekretorius ir už saugumo klausimus atsakingas Europos Komisijos narys.
   11 straipsnis
   1.   Šiam Susitarimui įgyvendinti 2, 3 ir 4 dalyse nurodytos trys institucijos priima saugumo priemones, nustatančias įslaptintos informacijos, kuri teikiama arba kuria keičiamasi pagal šį Susitarimą, abipusės saugumo apsaugos standartus.
   2.   EKA saugumo tarnyba, vadovaujama EKA generalinio direktoriaus, parengia įslaptintos informacijos, kuri teikiama EKA arba kuria keičiamasi su EKA pagal šį Susitarimą, saugumo apsaugos priemones.
   3.   Tarybos Generalinio sekretoriato saugumo tarnyba, laikydamasi Tarybos Generalinio Sekretoriaus nurodymų ir jo vardu, veikdama Tarybos vardu ir jai vadovaujant, parengia įslaptintos informacijos, kuri teikiama Europos Sąjungai arba kuria keičiamasi su Europos Sąjunga pagal šį Susitarimą, saugumo apsaugos priemones.
   4.   Europos Komisijos saugumo direktoratas, veikdamas vadovaujant už saugumo klausimus atsakingam Europos Komisijos nariui, parengia įslaptintos informacijos, kuri pagal šį Susitarimą teikiama arba kuria keičiamasi Europos Komisijos viduje ir jos patalpose, saugumo apsaugos priemones.
   5.   EKA atveju 1 dalyje nurodytas saugumo priemones tvirtina Agentūros taryba.
   6.   ES atveju 1 dalyje nurodytas saugumo priemones tvirtina Tarybos saugumo komitetas.
   12 straipsnis
   11 straipsnyje nurodytos institucijos nustato tvarką, kurios reikia laikytis įrodžius arba įtarus šiuo Susitarimu reglamentuojamos įslaptintos informacijos neteisėtą atskleidimą, įskaitant pranešimų kitai Šaliai apie aplinkybes ir veiksmus, kurių imtasi, teikimą.
   13 straipsnis
   Kiekviena Šalis padengia savo išlaidas, patirtas įgyvendinant šį Susitarimą.
   14 straipsnis
   Prieš Šalims viena kitai teikiant šiuo Susitarimu reglamentuojamą įslaptintą informaciją arba prieš ja keičiantis 11 straipsnyje nurodytos atsakingos saugumo institucijos sutaria, kad informaciją gaunančioji Šalis gali apsaugoti šiuo Susitarimu reglamentuojamą informaciją tokiu būdu, koks numatytas priemonėse, kurios turi būti priimtos pagal tą straipsnį.
   15 straipsnis
   Šis Susitarimas nekliudo Šalims sudaryti kitų susitarimų, susijusių su šiuo Susitarimu reglamentuojamos įslaptintos informacijos teikimu ar keitimusi ja, jei tokie susitarimai neprieštarauja šio Susitarimo nuostatoms.
   16 straipsnis
   Visi EKA ir ES nesutarimai, kylantys aiškinant ar taikant šį Susitarimą, sprendžiami Šalių derybų keliu.
   17 straipsnis
   1.   Šis Susitarimas įsigalioja kito mėnesio po to, kai Šalys viena kitai praneša apie šiam tikslui būtinų vidaus procedūrų užbaigimą, pirmą dieną.
   2.   Kiekviena Šalis praneša kitai Šaliai apie jos įstatymų ir kitų teisės aktų pakeitimus, kurie galėtų turėti įtakos šiame Susitarime nurodytos įslaptintos informacijos apsaugai.
   3.   Bet kurios Šalies prašymu šis Susitarimas gali būti peržiūrėtas siekiant atlikti galimus pakeitimus.
   4.   Visi šio Susitarimo pakeitimai daromi tik raštu ir bendru Šalių sutarimu. Jie įsigalioja tuomet, kai abi Šalys viena kitai pateikia 1 dalyje nurodytus pranešimus.
   18 straipsnis
   Šį Susitarimą viena Šalis gali denonsuoti pateikdama kitai Šaliai raštišką denonsavimo pranešimą. Toks denonsavimas įsigalioja praėjus šešiems mėnesiams nuo dienos, kurią kita Šalis gauna pranešimą, tačiau jis neturi poveikio įsipareigojimams, jau kilusiems pagal šio Susitarimo nuostatas. Visų pirma pagal šį Susitarimą suteikta ar pasikeista visa įslaptinta informacija toliau saugoma laikantis šiame Susitarime išdėstytų nuostatų.
   Tai patvirtindami, toliau nurodyti tinkamai įgalioti asmenys pasirašė šį Susitarimą.

      Priimta du tūkstančiai aštuntųjų metų liepos aštuonioliktą dieną Briuselyje dviem egzemplioriais, kurių kiekvienas sudarytas anglų kalba.

            Europos Sąjungos vardu

            Generalinis sekretorius

         J. SOLANA MADARIAGA

            Europos kosmoso agentūros vardu

            Generalinis direktorius

         J.-J. DORDAIN